
hoolekogu moodustamine

1. Asjaolud ja menetluse käik

Hoolekogu on alaliselt tegutsev organ, kelle ülesanne on kooli õpilaste, pedagoogide, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine. Hoolekogu täidab talle seadustes ja nende alusel pandud ülesandeid ning teeb kooli pidajale ettepanekuid kooliga seotud küsimuste paremaks lahendamiseks. 
01.09.2010 jõustus uus põhikooli- ja gümnaasiumiseadus, millega on tehtud muudatused ka kooli hoolekogude koosseisu suhtes ja esitatud täiendavad tingimused. Ühe asutusena tegutseva põhikooli ja gümnaasiumi hoolekogu koosseisu kuuluvad kooli pidaja esindaja, vähemalt kaks õppenõukogu esindajat (kellest üks esindab põhikooli ja teine gümnaasiumi õpetajaid), nii põhikooli- kui ka gümnaasiumiõpilaste vanemate esindajad, vilistlaste ning kooli toetavate organisatsioonide esindajad (kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust ja nemad ei tohi kuuluda koolitöötajate hulka), õpilasesinduse olemasolul selle nimetatud esindaja ning õpilaste esindaja.

Sellest tulenevalt ja Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ olid valitud uued asutuse hoolekogu liikmed ja uus hoolekogu koosseis oli esitatud kinnitamiseks 20.12.2010 kirjaga nr 1.1-19/340.

Narva Kesklinna Gümnaasium on munitsipaalkool. Munitsipaalkooli pidajaks on linn. Seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu. Narva Linnavolikogu on 17.12.2009 otsusega nr 199 valinud oma esindajad munitsipaalkoolide hoolekogudesse.
2. Õiguslikud alused

Põhikooli- ja gümnaasiumiseaduse § 73 lõike 1 kohaselt moodustatakse hoolekogu ja kehtestatakse selle töökord kooli pidaja kehtestatud korras.
Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ § 3 lõike 4 alusel moodustab hoolekogu Narva Linnavalitsus korraldusega.
3. Otsus

3.1. Moodustada Narva Kesklinna Gümnaasiumi (registrikood 75008611) hoolekogu koosseisus:
Vladimir Mižui

- kooli pidaja esindaja

Natalja Kahhur    

- õppenõukogu esindaja (põhikooli õpetajate esindaja)
Valentina Gorohh              
- õppenõukogu esindaja (gümnaasiumi õpetajate esindaja)
Gleb Podoljak


- õpilasesinduse nimetatud esindaja

Valeria Koljuhhina

- õpilaste esindaja
Ljudmila Kajalainen

- põhikooliõpilaste vanemate esindaja
Tatjana Arutjunova

- põhikooliõpilaste vanemate esindaja
Galina Zrajeva


- gümnaasiumiõpilaste vanemate esindaja

Anastassia Izotova

- vilistlaste esindaja
Veera Tšetvertnaja

- kooli toetavate organisatsioonide esindaja
Vadim Vaino


- kooli toetavate organisatsioonide esindaja
4. Rakendussätted 

4.1 Tunnistatakse kehtetuks Narva Linnavalitsuse 30.04.2008. a korraldus nr 522-k „Narva Kesklinna Gümnaasiumi hoolekogu koosseisu kinnitamine“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Käesolev korraldus jõustub seadusega sätestatud korras.

